Հավելված

Հաստատված է ներքին գործերի նախարարի

202 թ. ––––––– N –––––– հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՍՅՈՒՆԻՔԻ ՄԱՐԶԱՅԻՆ ՓՐԿԱՐԱՐԱԿԱՆ ՎԱՐՉՈՒԹՅԱՆ**

**ՃԳՆԱԺԱՄԱՅԻՆ ԿԱՌԱՎԱՐՄԱՆ ԿԵՆՏՐՈՆԻ ՊԵՏ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության Սյունիքի մարզային փրկարարական վարչության (այսուհետ՝ Վարչություն)Ճգնաժամային կառավարման կենտրոնի (այսուհետ՝ Կենտրոն) պետ (ծածկագիր` 27-2ՓԾ-26.9-Ա-2).

* 1. **Ենթակա և հաշվետու է**

Կենտրոնի պետը անմիջական ենթակա և հաշվետու է Վարչության պետին, Վարչության պետի տեղակալին.

* 1. **Ենթակա և հաշվետու պաշտոնները**

Կենտրոնի պետին անմիջականորեն ենթակա են Կենտրոնի ծառայող­­ները.

* 1. **Փոխարինող պաշտոնի կամ պաշտոնների անվանումները**

Կենտրոնի պետի բացակայության դեպքում նրան փոխարինում է Կենտրոնի ավագ հրահանգիչներից մեկը․

* 1. **Աշխատավայրը՝**

Հայաստան, Սյունիքի մարզ, ք.Կապան, Ա. Մանուկյան 9:

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. պատասխանատու է ճգնաժամային կառավարման կենտրոնի առջև դրված խնդիրների և գործառույթների կատարման համար.
2. իր լիազորությունների շրջանակներում նախապատրաստում և Վարչության պետին է ներկայացնում առաջարկություններ, տեղեկանքներ, միջնորդագրեր, զեկուցագրեր և այլ գրություններ.
3. իր լիազորությունների շրջանակներում կազմակերպում և վերահսկում է Վարչության անձնակազմի մասնագիտական պարապմունքների անցկացումը.
4. մասնակցում է աղետի գոտում փրկարարական, վթարավերականգնողական, հրդեհաշիջման աշխատանքների կազմակերպմանը՝ ընդգրկելով անհրաժեշտ փրկարարական ուժեր և համակարգելով նրանց գործունեությունը.
5. մասնակցում է մարզում, համայնքներում, կազմակերպություններում անցկացվող ուսումնավարժությունների նախապատրաստմանը և անցկացմանը.
6. կազմակերպում է արտակարգ իրավիճակներում բնակչությանը վարվելակերպի կանոնների մասին իրազեկումը.
7. իր լիազորությունների շրջանակներում կազմակերպում է մարզի, տեղական ինքնակառավարման մարմինների, կազմակերպությունների ղեկավար կազմի և բնակչության ուսուցումն արտակարգ իրավիճակներում բնակչության պաշտպանության և քաղաքացիական պաշտպանության հիմնահարցերով.
8. կազմակերպում է Վարչության, ճգնաժամային կառավարման կենտրոնի ընթացիկ, տարեկան պլանների և կատարած աշխատանքների վերաբերյալ հաշվետվությունների մշակումը.
9. կազմակերպում է Վարչության կողմից անցկացվող ուսումնավարժությունների պլանավորող փաստաթղթերի մշակումը.
10. մեթոդական օգնություն է ցուցաբերում մարզի համայնքների և կազմակերպությունների կողմից անցկացվող ուսումնավարժությունների պլանավորող փաստաթղթերի մշակմանը.
11. կատարում է ճգնաժամային կառավարման կենտրոնի աշխատակիցների միջև պարտականությունների բաշխում և սահմանում նրանց պատասխանատվության աստիճանը, աշխատանքների կատարման ժամկետները.
12. Վարչության պետին առաջարկություններ է ներկայացնում ճգնաժամային կառավարման կենտրոնի անձնակազմի խրախուսման և կարգապահական տույժեր տալու վերաբերյալ.
13. կազմակերպում է Վարչության փրկարարական ծառայողների ծառայողական պատրաստության պարապմունքների համապատասխան փաստաթղթերի մշակումը.
14. իր լիազորությունների շրջանակներում մասնակցում է խորհրդակցությունների, դասընթացների, սեմինարների, հանդես է գալիս զեկույցներով.
15. մասնակցում է փրկարարական ծառայողների ծառայողական պատրաստության պարապմունքներին.
16. ամիսը մեկ անգամ Վարչության պետին ներկայացնում է զեկույց` Վարչության պլաններով նախատեսված միջոցառումների կատարման և ծառայողական կարգապահության վիճակի վերաբերյալ.
17. ստորագրում է ճգնաժամային կառավարման կենտրոնի անունից պատրաստվող փաստաթղթերը.
18. իր լիազորությունների շրջանակներում հսկողություն է իրականացնում ճգնաժամային կառավարման կենտրոնի անձնակազմի կարգապահության, առողջ բարոյահոգեբանական մթնոլորտի պահպանման ուղղությամբ.
19. Վարչության պետի հանձնարարությամբ իրականացնում է օրենքով, այլ իրավական ակտերով և սույն կանոնադրությամբ նախատեսված այլ գործառույթներ:

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* իր իրավասության սահմաններում կազմակերպել արտակարգ իրավիճակների կանխման, դրանց հնարավոր հետևանքների նվազեցման, ինչպես նաև քաղաքացիական պաշտպանության ոլորտին առնչվող պլանների, ծրագրերի և այլ իրավական ակտերի նախագծերի մշակմանը.
* կազմակերպում է մարզի համայնքներում՝ բնակավայրերում տեղադրված ազդարարման վերջնական սարքավորումների (էլեկտրական շչակ, կառավարման վահանակ) և ՄՃԿԿ միջև հեռավար կապի ապահովվածության, ազդարարման իրականացման հնարավորության ստուգման և տեղադրված ազդարարման վերջնական սարքավորումների պատասխանատուների տվյալների ճշգրտման աշխատանքները:
* կազմակերպել օպերատիվ հարցերին վերաբերող հրամանների, կարգադրությունների և այլ փաստաթղթերի նախագծերի մշակումը.
* հսկողություն սահմանել Վարչության, ճգնաժամային կառավարման կենտրոնի գործունեության ընթացիկ և տարեկան պլանավորուման ու դրանց պահանջների կատարման ուղղությամբ.
* կազմակերպել Վարչության, ճգնաժամային կառավարման կենտրոնի կողմից կատարված աշխատանքների վերաբերյալ հաշվետվությունների մշակման աշխատանքները.
* ապահովել մարզի մակարդակով անցկացվող ուսումնավարժությունների նախապատրաստման և անցկացման անհրաժեշտ փաստաթղթերի փաթեթի մշակումը.
* կազմակերպել ուսումնավարժություններ` Վարչության ստորաբաժանումների փրկարարական ծառայողների մասնակցությամբ.
* կազմակերպել փրկարարական ծառայողների ծառայողական պատրաստության պարապմունքների անցկացումը.
* պարբերաբար ճշգրտել մարզի ղեկավար կազմի, ինչպես նաև Վարչության անձնակազմի ազդարարման և հավաքի սխեմաները.
* մեթոդական օգնություն է ցուցաբերում պետական կառավարման մարմինների տարածքային ստորաբաժանումներին և տեղական ինքնակառավարման մարմիններին և կազմակերպություններին՝ օպերատիվ-տակտիկական պատրաստության ուղղությամբ.
* իր իրավասության սահմաններում մասնակցել բնակչության ուսուցման կազմակերպմանը` քաղաքացիական պաշտպանության և արտակարգ իրավիճակներին վերաբերող հիմնահարցերով.
* սահմանված կարգով արձագանքել գրանցված արտակարգ իրավիճակներին, դեպքերին, պատահարներին` դեպքի վայրում իրականացնելով ստեղծված իրավիճակի բացահայտմանն ուղղված միջոցառումներ.
* արտակարգ իրավիճակներում բնակչության պաշտպանության և քաղաքացիական պաշտպանության միջոցառումների ապահովման ուղղությամբ պետական կառավարման մարմինների տարածքային ստորաբաժանումներից ու տեղական ինքնակառավարման մարմիններից, կազմակերպություններից, քաղաքացիներից իրականացնել տեղեկատվության հավաք, ամփոփելում, վերլուծել և ներկայացնել առաջարկություններ՝ որոշումների ընդունման համար, ինչպես նաև իր իրավասության շրջանակներում ընդունել համապատասխան որոշումներ.
* իրականացնել արտակարգ իրավիճակներ առաջացնող երևույթների վերաբերյալ տվյալների բազայի ստեղծումը և վերահսկել դրանց պարբերաբար թարմացումը.
* կազմակերպել մարզի տարածքում գրանցված արտակարգ իրավիճակների, դեպքերի, պատահարների վերլուծության աշխատանքները և սահմանված կարգով տրամադրել տեղեկատվություն.
* իր իրավասության շրջանակներում կազմակերպել Պաշտպանության նախարարության, Ազգային անվտանգության ծառայության և Ոստիկանության` մարզի տարածքում տեղակայված ստորաբաժանումների ներգրավումը բնակչության պաշտպանության և քաղաքացիական պաշտպանության միջոցառումներին` համաձայն փոխգործողությունների պլանների.
* կազմակերպել տեղական ինքնակառավարման մարմինների, կազմակերպությունների հակահրդեհային ծառայությունների արտագնա հակահրդեհային տեխնիկայի հաշվառման աշխատանքները ու օրենսդրությամբ սահմանված կարգով ապահովել ներգրավումը փրկարարական, վթարային փրկարարական, հրդեհաշիջման և անհետաձգելի վթարավերականգնողական աշխատանքներին.
* արտակարգ իրավիճակներում բնակչության պաշտպանության և քաղաքացիական պաշտպանության միջոցառումների ապահովման ուղղությամբ կազմակերպել և իրականացնել հետախուզություն, ինչպես նաև ամփոփել, վերլուծել հետախուզության արդյունքներով ստացված տեղեկատվությունը և ներկայացնել համապատասխան առաջարկություններ.
* իր իրավասության սահմաններում իրականացնել փրկարարական, վթարային փրկարարական, անհետաձգելի վթարավերականգնողական և հրդեհաշիջման աշխատանքների ժամանակ ներգրավված ուժերի օպերատիվ կառավարումը.
* բնակչության պաշտպանության և քաղաքացիական պաշտպանության միջոցա­ռում­ների իրականացման ժամանակ կազմակերպել և իրականացնել մարզի ղեկավար կազմի ազդարարումը, միջազգային պայմանագ­րերի շրջանակներում՝ մարզում տեղակայված համապա­տասխան միջազգային կազմակերպություն­ների իրազեկումը.
* սահմանված կարգով բնակչությանը տրամադրել անհրաժեշտ տեղեկատվություն՝ տարաբնույթ արտակարգ իրավիճակներում վարվելակերպի կանոնների վերաբերյալ.
* կազմակերպել արտակարգ իրավիճակների, դեպքերի, պատահարների վերլուծության և վիճակագրության վարման աշխատանքները.
* կազմակերպել տեղեկատվական բազաների, թվային քարտեզների ստեղծման ու դրանց արդիականացման աշխատանքները.
* մասնակցել բնակչության կենտրոնացված ազդարարման համակարգի կատարելագործմանը և արդիականացմանը.
* իրականացնել Վարչության անձնակազմի, պետական կառավարման մարմինների տարածքային ստորաբաժանումների, մարզպետարանի, տեղական ինքնակառավարման մարմինների, շահագրգիռ կազմակերպությունների ղեկավար կազմի ազդարարումը.
* մարզի տարածքում գործող կենտրոնացված ազդարարման համակարգի և կապի ծառայություններ տրամադրող կազմակերպությունների միջոցով կազմակերպել մարզի բնակչության ազդարարման իրականացման աշխատանքները.
* իրականացնել մարզում արտակարգ իրավիճակների ծագման կամ սպառնալիքի վերաբերյալ ահազանգերի ու տեղեկատվության ընդունումը, վերլուծումը, ամփոփումն ու տեղեկատվության սահմանված կարգով փոխանցումը.
* իրականացնել մարզի տարածքում գրանցված արտակարգ իրավիճակների, դեպքերի, պատահարների վերլուծություն և վիճակագրության վարում.
* սահմանված կարգով ձեռք բերել տեղեկատվություն՝ մարզի հերթապահ ծառայությունների թվաքանակի, գտնվելու վայրի և պատրաստության վիճակի վերաբերյալ.
* մոդելավորել տարաբնույթ արտակարգ դեպքերի, պատահարների սպառնալիքի կամ ծագման դեպքում արդյունավետ արձագանքման և արտակարգ իրավիճակի հետևանքների նվազեցման ուղղությամբ գործողությունները.
* կազմակերպել և ձեռք բերել (ըստ անհրաժեշտ ուղղությունների ու ոլորտների) մշտա­­­դիտարկման արդյունքները, իրականացնում է դրանց մշակումը, ընդհանրացումն ու համակարգումը.
* իր իրավասության սահմաններում արտակարգ իրավիճակների բնագավառում իրականացնել տարաժամկետ կանխատեսումներ.
* ապահովել դեպքի, պատահարի վայրից պահանջվող լրացուցիչ ուժերի ներգրավումը.
* իր իրավասության սահմաններում պահպանել և օգտագործել ճգնաժամային կառավարման կենտրոնին հանձնված պետական գույքը.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Ծրագրերի մշակում
2. Խնդրի լուծում
3. Հաշվետվությունների մշակում
4. Տեղեկատվության հավաքագրում, վերլուծություն
5. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Փոփոխությունների կառավարում
3. Ժամանակի կառավարում
4. Փաստաթղթերի նախապատրաստում

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4.2. Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված՝ մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում իրավունքների տրամադրման և դիմումների քննարկման շրջանակներում

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն:

* 1. **Շփումները և ներկայացուցչությունը**

Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության փոխգնդապետի կոչում: