Հավելված N

ՀՀ ներքին գործերի նախարարի

202 թ. –––––––––– N ––––––– հրամանի

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ** **ԵՐԵՎԱՆ ՔԱՂԱՔԻ ՓՐԿԱՐԱՐԱԿԱՆ ՎԱՐՉՈՒԹՅԱՆ ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ԲԱԺՆԻ ԱՎԱԳ ՀՐԱՀԱՆԳԻՉ**

**1.Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության (այսուհետ՝ Ծառայություն) Երևան քաղաքի փրկարարական վարչության (այսուհետ՝ Վարչություն) քաղաքացիական պաշտպանության բաժնի (այսուհետ՝ Բաժին) ավագ հրահանգիչ (ծածկագիր` 27-2ՓԾ-25.9-Ա-10).

* 1. **Ենթակա և հաշվետու է**

Բաժնի ավագ հրահանգիչն անմիջականորեն ենթակա և հաշվետու է Բաժնի պետին:

* 1. **Ենթակա և հաշվետու պաշտոնները**

Ավագ հրահագիչը անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները**

Ավագ հրահանգչի բացակայության դեպքում նրան փոխարինում է Բաժնի մյուս ավագ հրահանգիչներից մեկը․

**1.5**. **Աշխատավայրը՝**

Հայաստան, ք. Երևան, Էրեբունի վարչական շրջան, Գլինկա 13:

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Բաժնի պետին, Վարչության պետի տեղակալներին, Վարչության պետին տրամադրում է անհրաժեշտ տեղեկատվություն, այդ թվում` տեղեկատվավերլուծական համակարգչային ծրագրերի միջոցով.
2. Աշխատանքներ է իրականացնում իր կարգապահական ու մասնագիտական որակների բարձրացման ուղղությամբ.
3. Իրականացնել Բաժնին հանձնարարված աշխատանքները, Բաժնի և Վարչության գործառույթներին համապատասխան` իր պաշտոնի անձնագրով նախատեսված իրավասությունների կատարումը.
4. Պարբերաբար Բաժնի պետին ներկայացնում է հաշվետվություն կատարված աշխատանքների ու ոլորտում տիրող իրավիճակի վերաբերյալ.
5. Բաժնի պետի հանձնարարությամբ իրականացնում է այլ գործառույթներ.

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* իր իրավասության սահմաններում մասնակցել Ծառայության տարվա հիմնական միջոցառումների պլանի նախագծի, Երևան քաղաքի արտակարգ իրավիճակներում բնակչության պաշտպանության և քաղաքացիական պաշտպանության համակարգի նախապատրաստման հիմնական միջոցառումների՝ հաջորդ տարվա պլանի նախագծի մշակման աշխատանքներին․
* իր իրավասության սահմաններում մասնակցել Ծառայության տարվա աշխատանքային պլանի նախագծի, Վարչության տարվա աշխատանքային պլանի նախագծի մշակման աշխատանքներին․
* իր իրավասության սահմաններում մասնակցել Ծառայության ամսվա աշխատանքային պլանի նախագծի, Վարչության ամսվա աշխատանքային պլանի նախագծի մշակման աշխատանքներին.
* մշակել Բաժնի ամսական և տարեկան աշխատանքային պլանները և ներկայացնում է հաստատման.
* կազմել շաբաթական, ամսական, եռամսյակային, կիսամյակային, ինն ամսվա և տարվա ընթացքում Վարչության կողմից կատարված հիմնական աշխատանքների վերաբերյալ հաշվետվությունները.
* մշակել ՔՊ բաժնի կողմից շաբաթական, ամսական, եռամսյակային, կիսամյակային, ինն ամսվա և տարվա ընթացքում կատարված հիմնական աշխատանքների վերաբերյալ հաշվետվությունները.
* քաղաքացիական պաշտպանության միջոցառումների ապահովման ուղղությամբ իրականացնել պետական կառավարման մարմինների տարածքային ստորաբաժանումներից, Երևանի քաղաքապետարանի աշխատակազմից, կազմակերպություններից, քաղաքացիներից տեղեկատվության հավաք, ամփոփել, վերլուծել և ներկայացնում առաջարկություններ` որոշումների ընդունման համար․
* իր իրավասության շրջանակներում իրականացնել Հայաստանի Հանրապետության պաշտպանության նախարարության, Հայաստանի Հանրապետության ազգային անվտանգության ծառայության և Հայաստանի Հանրապետության ոստիկանության` Երևան քաղաքի տարածքում տեղակայված ստորաբաժանումների ներգրավումը քաղաքացիական պաշտպանության միջոցառումներին` համաձայն փոխգործողությունների պլանների.
* մասնակցել բնակչության պատսպարման միջոցառումների աշխատանքները՝ պաշտպանական կառույցների ուսումնասիրություններ և բնակչության կցագրում.
* մասնակցել բնակչության տարահանման միջոցառումների աշխատանքները՝ տարահանման մարմինների ճշգրտում և բնակչության կցագրում.
* մասնակցել գործունեության կայունության բարձրացման միջոցառումների աշխատանքները՝ Երևանի քաղաքապետարանում և համապատասխան կազմակերպություններում.
* մասնակցել Երևան քաղաքի ՔՊ ծառայությունների և կազմակերպությունների շտաբի պետերի մասնագիտական պատրաստության պարապմունքները, բնակչության ուսուցումը, ինչպես նաև ոլորտի պատասխանատուների վերապատրաստումը ԱԻՆ «Ճգնաժամային կառավարման պետական ակադեմիա» ՊՈԱԿ-ում.
* մշակել Երևան քաղաքի քաղաքացիական պաշտպանության և Երևան քաղաքի բնակչության, նյութական և մշակութային արժեքների տարահանման պլանները.
* իրականացնել Վարչության զորահավաքային և մարտական պատրաստության միջոցառումները.
* մշակել Խաղաղից պատերազմական ժամանակաշրջանի փոխադրման, ՀՀ ԶՈՒ Երևանի կայազորի և Երևանի ՏԶԿ-ների հետ փոխհամագործակցության պլանները.
* մեթոդական օգնություն ցուցաբերել Երևան քաղաքի ՔՊ ծառայությունների ՔՊ պլանների, տարեկան աշխատանքային միջոցառումների պլանների մշակմանը և ճշգրտմանը.
* մեթոդական օգնություն ցուցաբերել կազմակերպություններին ՔՊ պլանների և պլան-ժամանակացույցերի մշակման ճշգրտման ուղղությամբ.
* իրականացնել Երևանի ՔՊ ծառայությունների և կազմակերպությունների քաղաքացիական պաշտպանության կազմավորումների, դրանց անձնակազմի թվաքանակի, հագեցվածության վերաբերյալ և կազմակերպություններում առկա ՔՊ գույքի, անհատական պաշտպանության միջոցների, ճառագայթային և քիմիական հետախուզության սարքերի տվյալների ճշգրտման աշխատանքները.
* իրականացնել Երևան քաղաքում և կազմակերպություններում առկա ինժեներական տեխնիկայի և տրանսպորտային միջոցների վերաբերյալ տվյալների ճշգրտման աշխատանքները.
* իրականացնել բնակչության ազդարարման սարքավորումների առկայության ու սարքինության վերաբերյալ տվյալների ճշգրտման աշխատանքները.
* մշակել քաղաքացիական պաշտպանության բնագավառը կարգավորող իրավական ակտերի նախագծերը.
* իր իրավասության սահմաններում մասնակցել Ծառայության հիմնական միջոցառումների պլանի նախագծի մշակման աշխատանքներին.
* իր իրավասության սահմաններում մասնակցել Երևան քաղաքի ուսումնավարժությունների՝ ՀՇՈՒ-ների, ՇՈՒ-երի և ՑՀՏՈՒ-երի, փաստաթղթերի նախապատրաստմանը և անցկացմանը.
* մեթոդական օգնություն ցուցաբերել վարչական շրջաններում և կազմկերպություններում ՔՊ թեմաներով անցկացվող ուսումնավարժությունների փաստաթղթերի մշակմանը և անցկացմանը.
* մշակել Վարչության կողմից անցկացվող ՔՊ թեմաներով ուսումնավարժությունների փաստաթղթերը և իր իրավասության սահմաններում մասնակցել դրանց անցկացմանը.
* իր իրավասության շրջանակներում մասնակցել քաղաքացիական պաշտպանության բնագավառի` Երևան քաղաքի սոցիալ-տնտեսական զարգացման ծրագրերի մշակմանը.
* Բաժնի պետի հանձնարարությամբ իրականացնել օրենքով, այլ իրավական ակտերով և սույն կանոնադրությամբ նախատեսված այլ գործառույթներ:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ․

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ կոմպետենցիաներ**

**Ընդհանրական կոմպետենցիաներ՝**

1. Խնդրի լուծում
2. Հաշվետվությունների մշակում
3. Տեղեկատվության հավաքագրում, վերլուծություն
4. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Փոփոխությունների կառավարում
3. Ժամանակի կառավարում
4. Փաստաթղթերի նախապատրաստում

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։

**4.2 Որոշումներ կայացնելու լիազորությունները**

Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։

**4.3. Գործունեության ազդեցությունը**

Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:

**4.4**  **Շփումները և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը:

**5.** **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության մայորի կոչում: