Հավելված

հաստատված է Ներքին գործերի նախարարի

202\_\_\_\_\_\_թ.\_\_\_\_\_\_\_\_\_\_\_\_N\_\_\_\_\_\_\_\_\_\_\_հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՓՐԿԱՐԱՐԱԿԱՆ ՈՒԺԵՐԻ ՎԱՐՉՈՒԹՅԱՆ**

**ՀԱՏՈՒԿ ՆՇԱՆԱԿՈՒԹՅԱՆ ՓՐԿԱՐԱՐԱԿԱՆ ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ ԿԵՆՏՐՈՆԻ ՄՈՏՈՑԻԿԼԱՎԱՐՆԵՐԻ ՕՂԱԿԻ ՀՐԱՄԱՆԱՏԱՐ**

**1.Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության (այսուհետ՝ Ծառայություն) փրկարարական ուժերի վարչության (այսուհետ՝ Վարչություն) հատուկ նշանակության փրկարարական աշխատանքների իրականացման կենտրոնի(այսուհետ՝ Կենտրոն) մոտոցիկլավարների օղակի (այսուհետ՝ Օղակ) հրամանատար (ծածկագիր` 27-2ՓԾ-25.7-Կ-85):

* 1. **Ենթակա և հաշվետու է**

Օղակի հրամանատարն անմիջականորեն ենթակա և հաշվետու է Կենտրոնի պետին, Կենտրոնի պետի տեղակալին:

* 1. **Ենթակա և հաշվետու պաշտոնները**

Օղակի հրամանատարին անմիջականորեն ենթակա և հաշվետու են օղակի ծառայողները:

* 1. **Փոխարինող պաշտոնի կամ պաշտոնների անվանումները**

Օղակի հրամանատարի բացակայության դեպքում նրան փոխարինում է վարորդ-փրկարար-մոտոցիկլավարը:

* 1. **Աշխատավայրը՝**

Հայաստան, Կոտայքի մարզ, գ.Գետարքել:

1. **Պաշտոնի բնութագիրը**

**2.1 Աշխատանքի բնույթը, իրավունքները, պարտականությունները**

**Գործառույթները՝**

1. լուծում է Օղակի առջև դրված գործառույթներից բխող խնդիրներ, ընդունում որոշումներ.
2. Օղակի լիազորությունների շրջանակներում նախապատրաստում է առաջարկություններ, զեկուցագրեր և այլ գրություններ.
3. Օղակի առջև դրված խնդիրների և գործառույթների իրականացման նպատակով առաջարկություններ է ներկայացնում Կենտրոնի պետին:
4. Մոտոցիկլավարների օղակի հրամանատարը ղեկավարում է օղակի գործունեությունը, կազմակերպում նրա աշխատանքը: Կրում է անձնական պատասխանատվություն իրեն վերապահված լիազորությունները չկատարելու կամ ոչ պատշաճ կա­­­տարելու, կամ վե­րա­զանցելու, ինչպես նաև օղակի առջև դրված խնդիր­­ները և տրված հանձ­նարարականները չկա­տա­րե­լու կամ ոչ պատշաճ կատարելու համար:
5. Կենտրոնի պետին հաշվետվություն է ներկայացնում կատարված աշխատանքների ու տիրող իրավիճակի վերաբերյալ.
6. Կենտրոնի պետին միջնորդություններ է ներկայացնում ենթականերին պատասխանատվության ենթարկելու, խրախուսելու և ծառայության հետ կապված այլ հարցերով.
7. Կենտրոնի պետի հանձնարարությամբ իրականացնում է այլ գործառույթներ.

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* պատասխանատվություն կրել Օղակի մարտունակության, կարգապահության և բարոյահոգեբանական հատկանիշների համար.
* պատասխանատվություն կրել հրդեհային անվտանգության կանոների պահպանման համար.
* պատասխանատվություն կրել օրակարգի կատարման և Օղակի ներքին կարգ ու կանոնի պահպանման համար.
* ղեկավարել Օղակի անձնակազմի մարտական պատրաստվածությունը և դաստիարակությունը․
* Օղակի գործնական պարապմունքների և փրկարարական աշխատանքների ժամանակ իրականացնել անվտանգության կանոնների և պահանջների կատարման նկատմամբ հսկողությունը.
* գիտենալ Օղակում եղած հանդերձանքը, փրկարարական գույքը և տեխնիկան, կազմակերպել դրանց ճիշտ շահագործումը և առնվազն երեք ամիսը մեկ անգամ անձամբ ստուգել դրանց առկայությունը, վիճակը և հաշվառումը.
* հետևել Օղակին հատկացված տարածքի վիճակին և ճիշտ շահագործմանը.
* կարողանալ աշխատեցնել ավտոմեքենաների և մոտոցիկլների հատուկ սարքավորումները.
* ստուգել փրկարարական ավտոմեքենաների, մոտոցիկլների, օղակի անձնակազմի անհատական պաշտպանության միջոցների և փրկարարական տեխնիկական հագեցվածության սարքինությունը.
* վարել տեխնիկայի շահագործման փաստաթղթերը, հսկել վարորդ-փրկարար-մոտոցիկլավարների կողմից շահագործման քարտերի ճիշտ լրացումը, վառելանյութերի, պահեստամասերի և այլ նյութերի խնայողաբար ծախսումը.
* ստուգել օղակի ավտոմեքենաների և մոտոցիկլների տեխնիկական վիճակը, միջոցներ ձեռնարկել ճանապարհատրանսպորտային պատահարները, տեխնիկայի խափանումները կանխելու ուղղությամբ, դրանց պատճառների և ձեռնարկած միջոցների մասին զեկուցել Կենտրոնի պետին.
* ժամանակին ներկայացնել հայտեր՝ անհրաժեշտ պահեստամասեր, գործիքներ, սարքավորումներ և վառելիքաքսուքային և փրփրային նյութեր ձեռք բերելու համար, կազմակերպել դրանց ճիշտ պահպանումը, օգտագործումն ու խնայողությունը.
* հետևել իր ենթակաների արտաքին տեսքին և կեցվածքին, համազգեստը կրելու կանոնների պահպանմանը, հատուկ հանդերձանքի` համազգեստի և կոշկեղենի ճիշտ հարմարեցմանը.
* փրկարարական աշխատանքների վերաբերյալ կարգադրություն ստանալու դեպքում հնարավոր կարճ ժամկետում ապահովել Օղակի դեպքի վայր ժամանումը, անձամբ մեկնում հրդեհների, վթարների, դժբախտ պատահարների վայր և ղեկավարում է գործողությունները, ապահովում համագործակցությունը այլ ծառայությունների հետ.
* միջոցներ ձեռնարկել հանցագործությունների և պատահարների կանխման ուղղությամբ, իսկ դրանց կատարման դեպքում զեկուցում Կենտրոնի (հերթափոխի) պետին.
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Առնվազն միջնակարգ կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ․

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության կրտսեր խմբերի պաշտոններում կարող են նշանակվել առնվազն միջնակարգ կրթություն ունեցող (բացառությամբ քաղաքացիական պաշտպանության ստորաբաժանումներում ծառայության ընդունվողների) այն քաղաքացիները, ովքեր համապատասխան նախարարության ուսումնական հաստատությունում սահմանված կարգով անցել են առնվազն եռամսյա ուսումնական փորձաշրջան:

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Որոշումների կայացում
2. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Ժամանակի կառավարում
3. **Կազմակերպման շրջանակը**
   1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման համար:

**Որոշումներ կայացնելու լիազորությունները**

Կայացնում է որոշումներ կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

**4.3. Գործունեության ազդեցությունը**

Ունի ազդեցություն կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

* 1. **Շփումները և ներկայացուցչությունը**

Իր իրավասության շրջանակներում շփվում է տվյալ մարմնի կառուցվածքային ստորաբաժանումների ներկայացուցիչների, ինչպես նաև տվյալ մարմնից դուրս շփվում է ընթացիկ գործունեության շրջանակներում: Տվյալ մարմնից դուրս որպես ներկայացուցիչ հանդես է գալիս պատվիրակված լիազորությունների շրջանակներում:

* 1. **Խնդիրների բարդությունը և դրանց լուծումը**

Իր լիազորությունների շրջանակներում մասնակցում է մասնագիտական խնդիրների բացահայտմանը և այդ խնդիրների լուծման մասով տալիս է մասնագիտական առաջարկություն։

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության ավագ ենթասպայի կոչում: