Հավելված

հաստատված է Ներքին գործերի նախարարի

202\_\_\_\_թ.\_\_\_\_\_\_\_\_\_\_N\_\_\_\_\_\_\_\_\_\_\_\_ հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՎԱՐՉՈՒԹՅԱՆ ՔԱՂԱՔԱՑԻԱԿԱՆ ՊԱՇՏՊԱՆՈՒԹՅԱՆ ՈՒԺԵՐԻ ՀԱՎԱՔԱԿԱՆ ԿԵՆՏՐՈՆԻ ՀՐՇԵՋ-ՓՐԿԱՐԱՐԱԿԱՆ ԵՎ ԻՆԺԵՆԵՐԱԿԱՆ**

**ՋՈԿԱՏԻ «Բ» ԽՄԲԻ ՕՂԱԿԻ ՀՐԱՄԱՆԱՏԱՐ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության քաղաքացիական պաշտպանության վարչության (այսուհետ՝ Վարչություն) քաղաքացիական պաշտպանության ուժերի հավաքական կենտրոնի հրշեջ-փրկարարական և ինժեներական ջոկատի (այսուհետ՝ Ջոկատ) «Բ» խմբի օղակի հրամանատար (ծածկագիր՝ 27-2ՓԾ-25.8-Կ-29).

* 1. **Ենթակա և հաշվետու է**

Օղակի հրամանատարը անմիջականորեն ենթակա և հաշվետու է Խմբի պետին:

* 1. **Ենթակա և հաշվետու պաշտոնները**

Օղակի հրամանատարին անմիջականորեն ենթակա են Խմբի սակրավորները և վարորդ-սակրավորները:

* 1. **Փոխարինող պաշտոնի կամ պաշտոնների անվանումները**

Օղակի հրամանատարի բացակայության դեպքում նրան փոխարինում է օղակի մյուս հրամանատարը:

* 1. **Աշխատավայրը**

Հայաստան, Կոտայքի մարզ, գյուղ Նոր-Գեղի Ֆրոնտիկ Թևոսյան 144:

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Օղակի հրամանատարը պատասխանատու է օղակի մարտական պատրաստականության և խնդիրների հաջող կատարման, ենթակաների բարոյահոգեբանական վիճակի, կարգապահության և արտաքին տեսքի, օղակի անձնակազմի ուսուցման ու պատրաստականության, հրշեջ-փրկարարական և ռազմական տեխնիկայի հագեցվածության պահպանման և օգտագործման համար,
2. Խմբի օղակի հրամանատարը` ղեկավարում է խմբի գործունեությունը, կազմակերպում նրա աշխատանքները, պատասխանատվություն է կրում խմբի խնդիրների և գործառույթների կատարման համար:

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը.
* առողջության պահպանումը.
* փրկարար ծառայության պաշտոնի և կոչման՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* գիտենալ յուրաքանչյուր ենթակայի գործնական և անձնական հատկանիշները.
* ուսուցանել հրշեջ փրկարարներին շարային կեցվածքի և ֆիզիկական դիմացկունության ոգով, հասնել անձնակազմի կողմից հրշեջ շարային պատրաստության նորմատիվների կատարմանը և սահմանված հատուկ հագուստի ճիշտ կրմանը.
* զեկուցել խմբի, հերթափոխի պետին հիվանդների, ենթակաների բողոքների և խնդրանքների մասին, իրենց ամրացված հրշեջ-տեխնիկական հանդերձանքի կորստի կամ անսարքության դեպքերի մասին, ինչպես նաև ծառայության ընթացքում և հրդեհաշիջման աշխատանքները կատարելիս նրանց կողմից ցուցաբերած անձնվիրության և նախաձեռնության մասին.
* հսկողություն իրականացնել՝ նրանց կողմից հրդեհաշիջման և տնտեսական աշխատանքներ կատարելու, գործնական դասընթացներ անկացնելու ժամանակ անվտանգության տեխնիկայի կանոնների պահպանման նկատմամբ.
* գիտենալ Ջոկատի մեկնման տարածքը, ջրաղբյուրների, օբյեկտների տեղերը, ինչպես նաև ջոկատում առկա տեխնիկայի մարտավարատեխնիկական տվյալները.
* ստուգել մարտական հաշվարկում գտնվող հրշեջների կողմից պարտականությունների իմացությունը, մարտական հագուստի ու հանդերձանքի վիճակը.
* մշտապես ստուգել հրշեջ ավտոմոբիլների, օղակի անձնակազմի շնչառական ապարատների, մեկուսիչ հակագազերի և հրշեջ գույքի սարքինությունն ու պահպանումը.
* օղակի հետ տագնապով մեկնել հրդեհի և ղեկավարել օղակի կողմից իրականացվող հրդեհների մարման, վթարների կամ տարերային աղետների հետևանքների վերացման աշխատանքները.
* հերթապահության օրվա ամփոփումները անցկացնելիս, տալ օղակի անձնակազմի աշխատանքների գնահատականը:
* ապահովել հրշեջ ավտոմեքենայի և տեխզիվածության արագ բերումը մարտական վիճակի՝ այդ մասին զեկուցելով խմբի, հերթափոխի պետին.
* միջոցներ ձեռնարկել անձնակազմի հրդեհի վայրում թրջված մարտական հագուստը չորացնելու կամ փոխելու համար:
* ապահովել բացազատումը ամենակարճ ժամանակում.
* օղակի անձնակազմին ցույց տալ ջրաղբյուրը, փողրակագծերը փռելու ուղղությունը, ճյուղավորումը դնելու տեղը, նշել փողակների քանակն ու տեսակը, փողակավարների դիրքերը, հրշեջ սանդուղքները տեղադրելու տեղերը, և հետևել դրանց ճիշտ կատարմանը.
* ներգրավվել պահանջվող քանակի հրշեջ-փրկարարներ, բացատրել կատարվելիք աշխատանքների նպատակը, տեղը և ծավալը.
* եթե աշխատանքները կատարվում են մեկ օղակի կողմից, ապա հրշեջ փրկարարներին ցույց տալ քանդված նյութերը տեղափոխելու վայրը, վերին հարկերից ցած նետելու դեպքում տարածքը սահմանազատել ժապավենով, նշանակել պահակետ, իսկ գիշերային ժամերին տարածքը լուսավորել.
* ապահովել աշխատանքների անվտանգ կատարումը և միջոցներ ձեռնարկել էլեկտրասարքավորումներն ու հաղորդալարերը հոսանքազրկելու, գազատարները փակելու, ինչպես նաև կառուցատարրերի փլուզումը կանխելու համար.
* հետևել կրող կառուցատարրերի փոփոխու­թյուն­ներին, հնարավորության դեպքում` կանխել դրանց վնասումը, իսկ դրանց վնասվածության վտանգավոր աստիճանի դեպքում` ապահովել ենթակա անձնակազմի անվտանգությունը:
* հրշեջ-փրկարարներին ցույց տալ տարահանման հաջորդականությունը, ճանապարհը և նյութական արժեքները տեղավորելու վայրը.
* Ավարտի ազդանշան ստանալուց ստուգել օղակի անձնակազմի առկայությունը.
* ստուգել տեխզինվածության առկայությունը և ավտոբաքը լցնել ջրով.
* օղակը՝ վերադարձին պատրաստ լինելու մասին, զեկուցել այն պետին, որին ենթակա էր հրդեհի վայրում:
* կազմակերպել հրդեհի վայրի անընդհատ հսկումը.
* հրդեհաշիջման միջոցները պահել պատրաստ վիճակում.
* այրվող օջախներ հայտնաբերելու դեպքում` զեկուցել հրշեջ-փրկարարական ջոկատ, Ճգնաժամային կառավարման ազգային կենտրոն և միջոցներ ձեռնարկել դրանց մարման համար.
* Ջոկատ վերադառնալ միայն կարգադրության դեպքում, որի մասին տեղեկացնել կազմակերպության տնօրինությանը:
* առաջինը հրդեհի վայր ներկայանալիս ղեկավարել հրդեհաշիջումը մինչև վերադաս պետի ներկայանալը, իսկ հրդեհի վայր ժամանած իրավասություն ունեցող վերադաս պետին զեկուցել իրավիճակը և կատարել նրա հրամանները.
* գիտենալ իր օղակի մարտական խնդիրները և հրահանգավորել ենթակա անձնակազմին.
* ապահովել մարտական հաշվարկի փոխգործողությունները.
* ապահովել հրշեջ-փրկարարների կողմից անվտանգության տեխնիկայի կանոնների պահպանումը.
* հրդեհաշիջման տեղամասում իրավիճակի փոփոխման դեպքում կապ հաստատել ենթակա պետի հետ և զեկուցել այդ մասին.
* ապահովել հրշեջ տեխնիկայի արդյունավետ աշխատանքը.
* ապահովել հրշեջ ավտոմեքենայի ժամանակին լցավորումը կրակմարման նյութերով.
* կարողանալ աշխատեցնել ռադիոկայանը, գիտենալ և պահպանել ռադիոկապից օգտվելու կանոնները:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Առնվազն միջնակարգ կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ․

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության կրտսեր խմբերի պաշտոններում կարող են նշանակվել առնվազն միջնակարգ կրթություն ունեցող (բացառությամբ քաղաքացիական պաշտպանության ստորաբաժանումներում ծառայության ընդունվողների) այն քաղաքացիները, ովքեր համապատասխան նախարարության ուսումնական հաստատությունում սահմանված կարգով անցել են առնվազն եռամսյա ուսումնական փորձաշրջան:

* 1. **Անհրաժեշտ կոմպետենցիաներ**

**Ընդհանրական կոմպետենցիաներ՝**

1. Որոշումների կայացում
2. Հաշվետվությունների մշակում
3. Բարեվարքություն

**Ընտրանքային կոմպետենցիաներ՝**

1. Կառավարում արտակարգ իրավիճակներում
2. Ժամանակի կառավարում
3. Կոնֆլիտների (սթրեսի) կառավարում
4. Ծառայությունների մատուցում և կառավարում (քաղաքացիների սպասարկում)

1. **Կազմակերպման շրջանակը**
   1. **Աշխատանքի կազմակերպման և ղեկավարման պատասխանատվությունը**

Օժանդակում է իր կառուցվածքային ստորաբաժանման ավելի ցածր պաշտոն զբաղեցնող փրկարար ծառայողների աշխատանքներին:

* 1. **Որոշումներ կայացնելու լիազորությունները**

Պաշտոնի անձնագրով նախատեսված լինելու դեպքում մասնակցում է հիմնախնդիրնելի լուծմանը, որոշումների ընդունմանը և հանձնարարականների կայացմանը:

**4.3. Գործունեության ազդեցությունը**

Ունի ազդեցություն կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

* 1. **Շփումները և ներկայացուցչությունը**

1. իր կառուցվածքային ստորաբաժանման ներսում շփվում է իր լիազորությունների շրջանակներում.
2. տվյալ մարմնի ներսում այլ կառուցվածքային ստորաբաժանումների և պաշտոնատար անձանց հետ շփվում և հանդես է գալիս որպես ներկայացուցիչ իր լիազորությունների շրջանակներում.
3. տվյալ մարմնից դուրս շփվում է իր անմիջական ղեկավարի հանձնարարությամբ.
4. տվյալ մարմնից դուրս որպես ներկայացուցիչ հանդես գալու լիազորություններ չունի.

**4.5. Խնդիրների բարդությունը և դրանց լուծումը**

1. իր անմիջական ղեկավարի հանձնարարությամբ մասնակցում է խնդիրների վերլուծմանը և գնահատմանը.
2. բարդ խնդիրների բացահայտմանը, դրանց ստեղծագործական և այլընտրանքային լուծումներին մասնակցելու լիազորություններ չունի

**5**. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության ավագ ենթասպայի կոչում: