Հավելված

Հաստատված ներքին գործերի նախարարի

202------թ. –––––– N ––––– հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ԱՐԱՐԱՏԻ ՄԱՐԶԱՅԻՆ ՓՐԿԱՐԱՐԱԿԱՆ ՎԱՐՉՈՒԹՅԱՆ**

**ՄԱՍԻՍԻ ՀՐՇԵՋ ՓՐԿԱՐԱՐԱԿԱՆ ՋՈԿԱՏԻ ՀՐԱՄԱՆԱՏԱՐԻ ՏԵՂԱԿԱԼ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության Արարատի մարզային փրկարարական վարչության (այսուհետ՝ Վարչություն)Մասիսի հրշեջ փրկարարական ջոկատի (այսուհետ՝ Ջոկատ) հրամանատարի տեղակալ (ծածկագիր`27-2ՓԾ-25.11-Ա-13).

* 1. **Ենթակա և հաշվետու է**

Ջոկատի հրամանատարի տեղակալը անմիջականորեն ենթակա և հաշվետու է Ջոկատի հրամանատարին:

* 1. **Ենթակա և հաշվետու պաշտոնները**

Ջոկատի հրամանատարի տեղակալին անմիջականորեն ենթակա են Ջոկատի ծառայողները:

* 1. **Փոխարինող պաշտոնի կամ պաշտոնների անվանումները**

Ջոկատի հրամանատարի տեղակալի բացակայության դեպքում նրան փոխարինում է Ջոկատի հրամանատարը:

**1.5**. **Աշխատավայրը՝**

Հայաստան, Արարատի մարզ, ք. Մասիս 3-րդ փողոց 26։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Հրշեջ-փրկարարական ջոկատի հրամանատարի տեղակալը խաղաղ և պատերազմի ժամանակ պատասխանատու է ջոկատի մարտական պատրաստականության, կարգապահության և ներքին կարգ ու կանոնի պահպանման, ջոկատի անձնակազմի կողմից առաջադրանքի կատարման, անձնակազմի մասնագիտական պատրաստության, ուսումնանյութական բազայի ստեղծման, մշտական բարելավման և սարքին վիճակում պահելու համար:
2. հրդեհաշիջման, փրկարարական և անհետաձգելի վթարավերականգնողական աշխատանքների իրականացման նպատակով հերթապահ խմբերի մարտական պատրաստականության մշտական ապահովումը.
3. հրդեհաշիջման, փրկարարական և անհետաձգելի վթարավերականգնողական աշխատանքների ավարտից հետո ավտոմեքենաներն ու տեխնիկան արագ հաշվարկի դնելը.
4. անձնակազմի կարգապահության մշտական ապահովումը.
5. Ջոկատի, վարչության ճգնաժամային կառավարման կենտրոնի և այլ ծառայությունների հետ կապի մշտական պահպանումը.
6. Ջոկատի տարածքի, ծառայողական և օժանդակ սենյակների պահպանության ու մաքրության ապահովումը:
7. անմիջականորեն ղեկավարում է Ջոկատի գործունեությունը, կազմակերպում նրա աշխատանքները.
8. կրում է անձնական պատասխանատվություն՝ իրեն վերապահված լիազորությունները չկատարելու կամ ոչ պատշաճ կա­­­տարելու, կամ վե­րա­զանցելու, ինչպես նաև Ջոկատի առջև դրված խնդիր­­ները և տրված հանձ­նարարականները չկա­տա­րե­լու կամ ոչ պատշաճ կատարելու համար:
9. պատասխանատու է Ջոկատի առջև դրված խնդիրների և գործառույթների կատարման համար.

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* անհրաժեշտության դեպքում ընդգրկվել մարտական հերթապահության, այդ թվում՝ առաջնագծում արտակարգ իրավիճակների հետևանքների կանխարգելման նվազեցման և վերացման փրկարարական աշխատանքների մարտական հերթապահությանը.
* մասնակցել Հայաստանի Հանրապետության պաշտպանությանը, տարածքային պաշտպանությանը, այդ թվում` իր լիազորությունների շրջանակներում սահմանամերձ տարածքներում հակառակորդի դիվերսիոն-հետախուզական խմբերի դեմ պայքարին, մարտական գործողությունների և զենքի կիրառման հետևանքներից բնակչության պաշտպանությանը, կապտաժների, կամուրջների և այլ կարևորագույն նշանակության օբյեկտների պահպանությանը.
* կազմել և Ջոկատի հրամանատարին ներկայացնել Ջոկատի անձնակազմի հերթական արձակուրդների տրամադրման ժամանակացույցը.
* մշտապես աշխատանքներ տանել իր մասնագիտական գիտելիքների բարձրացման ուղղությամբ.
* ոլորտում աշխատանքները բարելավելու, ծառայության որակը բարձրացնելու և այն առավել արդյունավետ դարձնելու նպատակով, իր իրավասության շրջանակներում, Ջոկատի հրամանատարին ներկայացնել առաջարկություններ.
* իր լիազորությունների շրջանակներում նախապատրաստել առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ.
* Ջոկատի առջև դրված խնդիրների և գործառույթների իրականացման նպատակով առաջարկություններ ներկայացնել Ջոկատի հրամանատարին.
* իր իրավասության սահմաններում ապահովել Ջոկատի գործունեությունը, կազմակերպել աշխատանքները.
* իր իրավասության սահմաններում ապահովել Ջոկատի անձնակազմի մարտական պատրաստականության, ծառայողական կարգապահության, օրինականության խստիվ պահպանման, բարոյահոգեբանական վիճակի, կադրերի տեղաբաշխման, հրդեհաշիջման աշխատանքների կազմակերպման և անցկացման, քաղաքացիական պաշտպանության միջոցառումների կատարմանն ու վթարային փրկարարական աշխատանքների անցկացմանը պատրաստ լինելը, Ջոկատի սենյակների, սարքավորումների, միջոցների, հրշեջ տեխնիկայի և տեխզինվածության պահպանումը ու ճիշտ շահագործումը.
* գիտենալ Ջոկատի հիմնական և հատուկ հրշեջ տեխնիկայի տակտիկատեխնիկական տվյալները, ապահովել նրանց անվտանգ և անխափան շահագործումը, հսկել և անձամբ ղեկավարել հատուկ հրշեջ տեխնիկայի վարորդների պատրաստականության պարապմունքները, տեխնիկական ստուգատեսների ժամանակին և որակով անցկացումը, տեխնիկական փաստաթղթերի գրագետ, ճիշտ և ժամանակին գրանցումները.
* իր իրավասության սահմաններում իրականացնել ամենօրյա հսկողություն Ջոկատի ներքին օրակարգի պահպանման, էլ. Էներգիայի, ջրի, հեղուկ վառելանյութի, հրդեհաշիջման միջոցների և քսայուղերի` սահմանված չափաքանակներով ծախսերի վրա.
* իր իրավասության սահմաններում կազմակերպել և անցկացնել հրշեջ-տակտիկական գիշերային և ցերեկային պարապմունքներ հրդեհաշիջման տարածքի տարբեր օբյեկտներում` ներգրավելով Ջոկատում առկա հատուկ հրշեջ տեխնիկան.
* անհրաժեշտության դեպքում անձամբ մեկնել հրդեհների, վթարների և դժբախտ պատահարների վայր, ղեկավարել հրդեհաշիջման, վթարային փրկարարական աշխատանքերը, ապահովել համագործակցությունը այլ ծառայությունների հետ.
* կազմակերպել և ղեկավարել օբյեկտի պայթունահրդեհավտանգ արտադրամասերի և տեղամասերի օպերատիվ քարտերի վերակազմման աշխատանքները.
* կազմակերպել և անցկացնել օբյեկտ մուտք գործող անձանց նախնական հակահրդեհային հրահանգավորումը.
* հաշվառել օբյեկտում գտնվող հրդեհաշիջման և հրդեհի ահազանգման ինքնաշխատ համակարգերն ու սարքավորումները, հետևում դրանց տեխնիկական վիճակին.
* կազմել Ջոկատի մարտական պատրաստության ամսեկան դասացուցակները.
* ամփոփել անձնակազմի ուսուցման կիսամյակային և տարեկան արդյունքները, զեկուցում Ջոկատի հրամանատարին և դրանց հիման վրա ներկայացնում համապատասխան առաջարկություններ.
* անցկացնել պահակախմբի մարտական ուսուցման եռամսյակային, կիսամյակային և տարեկան ստուգարքները, արդյունքների մասին զեկուցում Ջոկատի հրամանատարին.
* հսկողություն իրականացնել արտադրամասերի հրդեհային անվտանգության նորմերի և կանոնների պահանջների կատարման նկատմամբ.
* իր իրավասության սահմաններում միջոցներ ձեռնարկել սահմանված պաշարների, հանդերձանքի, փրկարարական, հրշեջ-փրկարարական տեխնիկայի և այլ նյութական միջոցների պահպանության, սարքին վիճակում պահելու և ճիշտ օգտագործելու համար, պարբերաբար ստուգել դրանց առկայությունը և վիճակը.
* Ջոկատի հրամանատարի հանձնարարությամբ անցկացնել Ջոկատի անձնակազմի, հանդերձանքի, գույքի, սարքա­վո­րում­ների և փրկարարական, հրշեջ-փրկարարական տեխնիկայի շարային ստուգատես, արդյունքների մասին զեկուցել Ջոկատի հրամանատարին.
* իր իրավասության սահմաններում հսկողություն իրականացնել Ջոկատի փրկարարական (ջրափրկարարական), հրշեջ-փրկարարական տեխնիկայի և միջոցների հետ աշխատելու, պարապմունքների, ուսումնավարժությունների անցկացման և փրկարարական, հրդեհաշիջման, ջրափրկարարական աշխատանքների իրականացման ժամանակ անվտանգության պահանջների կատարման և պահպանման նկատմամբ.
* իմանալ Ջոկատի յուրաքանչյուր ծառայողի գործնական և բարոյահոգեբանական հատկանիշները, մշտապես աշխատանքներ տանել ենթակաների դաստիարակության և մասնագիտական պատրաստության կատարելագործման ուղղությամբ.
* ամենօրյա հսկողություն սահմանել պարապմունքների որակյալ անցկացման և առկա փաստաթղթերի գրագետ և ճիշտ գրանցման նկատմամբ.
* իր իրավասության սահմաներում միջոցներ ձեռնարկել Ջոկատի անձնակազմի անվտանգության ապահովման համար փրկարարական և ռազմական տեխնիկայի հետ աշխատելիս, հատուկ պարապմունքների և աշխատանքների անցկացման ժամանակ անվտանգության պահանջները նախօրոք հասցնել ենթականերին ու պահանջել դրանց խստագույն կատարումը.
* մշտապես գիտենալ Ջոկատին հատկացված փրկարարական և ռազմական տեխնիկայի, զենքի, զինամթերքի, նյութական այլ միջոցների առկայությունը և վիճակը, ինչպես նաև ամենօրյա ղեկավարություն իրականացնել դրանց հաշվառման նկատմամբ.
* համաձայն «Հրդեհների վերլուծության կարգի» պահանջների անցկացնել ջոկատի հրդեհաշիջման տարածքում առաջացած հրդեհների վերլուծություն և տալ եզրակացություն.
* կազմակերպել և իրականացնել հրդեհաշիջման տարածքի հակահրդեհային ջրաղբյուրների և հրշեջ-հիդրանտների ստուգումների և ներկայացնել առաջարկություններ անսարքությունների վերացման համար.
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Որոշումների կայացում
2. Խնդրի լուծում
3. Տեղեկատվության հավաքագրում, վերլուծություն
4. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Կառավարում արտակարգ իրավիճակներում
3. Ժամանակի կառավարում
4. Կոնֆլիտների (սթրեսի) կառավարում
5. Ծառայությունների մատուցում և կառավարում (քաղաքացիների սպասարկում)

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4.2. Որոշումներ կայացնելու լիազորությունները**

Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման կամ կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում։

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության տարածքային ազդեցություն

* 1. **Շփումները և ներկայացուցչությունը**

Իր իրավասության շրջանակներում շփվում և որպես ներկայացուցիչ հանդես է գալիս տվյալ մարմնի կառուցվածքային այլ ստորաբաժանումների, ինչպես նաև համապատասխան մարմնից դուրս մասնագիտական հարցերով շփվում է այլ մարմինների և ներկայացուցիչների հետ:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության մայորի կոչում: