Հավելված

հաստատված է Ներքին գործերի նախարարի

202\_\_\_\_\_\_թ.\_\_\_\_\_\_\_\_\_\_\_\_N\_\_\_\_\_\_\_\_\_\_\_հրամանով

**ՓՐԿԱՐԱՐԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՀՈԳԵԲԱՆԱԿԱՆ ԱՋԱԿՑՈՒԹՅԱՆ ԲԱԺՆԻ ԿՐՏՍԵՐ ՀՐԱՀԱՆԳԻՉ**

**1. Ընդհանուր դրույթներ**

* 1. **Պաշտոնի անվանումը, ծածկագիրը․**

Փրկարար ծառայության հոգեբանական աջակցության բաժնի (այսուհետ՝ Բաժին) կրտսեր հրահանգիչ (ծածկագիր` 13-1ՓԾ-25.10-Կ-2).

* 1. **Ենթակա և հաշվետու է ․**

Բաժնի կրտսեր հրահանգիչը անմիջական ենթակա և հաշվետու է Բաժնի պետին:

* 1. **Ենթակա և հաշվետու պաշտոնները․**

Բաժնի կրտսեր հրահանգիչը անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները․**

Բաժնի կրտսեր հրահանգչի բացակայության դեպքում նրան փոխարինում է Բաժնի մյուս կրտսեր հրահանգիչներից որևէ մեկը:

* 1. **Աշխատավայրը**

Հայաստան, ք. Երևան, Դավիթաշեն վարչական շրջան, Դավիթաշեն 4, Ա.Միկոյան փողոց, 109/8։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները․**

**Գործառույթները՝**

1. արտակարգ իրավիճակների բնագավառում հոգեբանական ծառայության կազմակերպումն ու մատուցումը.
2. ահազանգողներին հոգեբանական խորհրդատվության և աջակցության ցուցաբե­րումը.
3. ԱԻՆ ընդունվելու դիմած քաղաքացիների և փրկարարների հոգեբանական առանձնահատկությունների հետազոտումը.
4. ԱԻՆ աշխատակիցների հոգեբանական վերականգնմանն ուղղված գործընթացների իրակա­նա­ցումը։

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը․
* առողջության պահպանումը.
* Ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* մասնակցել յուրաքանչյուր ահազանգողին վերաբերող տվյալների ու տեղեկատ­վության գրանցման աշխատանքներին, ապահովել դրանց գաղտնիությունը.
* արտակարգ դեպքի, պատահարի, արտակարգ իրավիճակի վայրում իրականացնել հոգեբանական օգնության կարիք ունեցող մարդկանց հաշվառումը, դասակարգումը և աջակցության ցուցաբերումը՝ օգտագործելով մասնագիտացված տրանսպորտային միջոցները, տեղի հնարավորություն­ները, գույքն ու այլ միջոցները.
* մասնակցել հոգեբանական աջակցության և խորհրդատվության ցուցաբերման աշխատանքներին՝ Նախարարության լիազոր ստորաբաժանման տարածքում.
* մասնակցել թեստերի, հարցաշարերի ու այլ ձևայնացված փաստաթղթերի մշակման աշխատանքներին՝ ԱԻՆ ընդուն­վելու դիմած քաղաքացիների, փրկարարական ծառայողների հոգեբանական առանձնահատկությունները բացահայտելու նպատակով.
* սահմանված պարբերականությամբ մասնակցել ԱԻՆ ընդունվելու դիմած քաղաքացիների, փրկարարական ծառայողների անհատական և խմբային թեստավորման և հարցազրույցների անցկացման աշխատանքներին.
* քաղաքացիներին և փրկարարական ծառայողներին տրված բնութագրերի ու եզրակացությունների, սարքավորումների արձանագրած տվյալների ու ցուցանիշների վերլուծությունների հիման վրա ստեղծել շտեմարաններ.
* իրականացնել Ծառայության ստորաբաժանումների անձնակազմի դիագնոստիկ և վերականգնողական աշխատանքների պլան-ժամանակացույցի կազմումը.
* առաջարկություններ ներկայացնել արտակարգ իրավիճակների բնագավառում հոգեբանական ծառայության ամրապնդման և զարգացման ուղղությամբ.
* ներկայացնել հաշվետվություններ, ուսումնասիրման և հետազոտությունների եզրահանգումներ.
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնել հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոնները.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին․
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները․**
   1. **Կրթություն, որակավորման աստիճանը․**

Բարձրագույն հոգեբանական կրթություն

* 1. **Մասնագիտական գիտելիքները․**
* Իր լիազորությունների հետ կապված ՀՀ Սահմանադրության, «Փրկարար ծառայության մասին», «Արտակարգ իրավիճակներում բնակչության պաշտպանության մասին», «Քաղաքացիական պաշտպանության մասին», «Փրկարար ուժերի և փրկարարի կարգավիճակի մասին», «Հրդեհային անվտանգության մասին», «Պետական կառա­վարչական հիմնարկների մասին», «Ք**աղաքացիական պաշտպանության ստորաբաժա­նումների մասին**», «Փրկարարական ծառայության կանոնագիրքը հաստատելու մասին», «Պ**աշտպանության մասին**» ՀՀ օրենքների և այլ իրավական ակտերի անհրաժեշտ իմացություն.
* համակարգչով և ժամանակակից այլ տեխնիկական միջոցներով աշ­խատելու ունակություն.
* ռուսերեն (ազատ) կամ անգլերեն (կարդում և կարող է բացատրվել), կամ ֆրանսերեն (կարդում և կարող է բացատրվել), կամ գերմաներեն (կարդում և կարող է բացատրվել) լեզուների իմացություն.
* հոգեբանական պատրաստվածության անհրաժեշտ մակարդակ և կարո­ղություններ.
* տրամաբանելու, արագ կողմնորոշվելու ունակություն:
  1. **Աշխատանքային ստաժ, աշխատանքային բնագավառում փորձը․**

Փրկարար ծառայության կրտսեր խմբերի պաշտոններում կարող են նշանակվել առնվազն միջնակարգ կրթություն ունեցող (բացառությամբ քաղաքացիական պաշտպանության ստորաբաժանումներում ծառայության ընդունվողների) այն քաղաքացիները, ովքեր համապատասխան նախարարության ուսումնական հաստատությունում սահմանված կարգով անցել են առնվազն եռամսյա ուսումնական փորձաշրջան:

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Հաշվետվությունների մշակում
2. Տեղեկատվության հավաքագրում, վերլուծություն
3. Բարեվարքություն

**Ընտրանքային կոմպետենցիաներ՝**

1. Փոփոխությունների կառավարում
2. Ժամանակի կառավարում
3. Փաստաթղթերի նախապատրաստում

1. **Կազմակերպման շրջանակը․**
   1. **Աշխատանքի կազմակերպման և ղեկավարման պատասխանատվությունը․**

Պատասխանատու է կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման համար:

* 1. **Որոշումներ կայացնելու լիազորությունները․**

Կայացնում է որոշումներ կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

**4.3. Գործունեության ազդեցությունը․**

Ունի ազդեցություն կառուցվածքային ստորաբաժանման աշխատանքներին մասնակցության և որոշակի կազմակերպական գործառույթների իրականացման շրջանակներում:

* 1. **Շփումները և ներկայացուցչությունը․**

Իր իրավասության շրջանակներում շփվում է տվյալ մարմնի կառուցվածքային ստորաբաժանումների ներկայացուցիչների, ինչպես նաև տվյալ մարմնից դուրս շփվում է ընթացիկ գործունեության շրջանակներում: Տվյալ մարմնից դուրս՝ որպես ներկայացուցիչ, հանդես է գալիս պատվիրակված լիազորությունների շրջանակներում:

**4.5. Խնդիրների բարդությունը և դրանց լուծումը․**

Իր լիազորությունների շրջանակներում օժանդակում է կառուցվածքային ստորաբաժանման առջև դրված խնդիրների բացահայտմանը և մասնակցում է որոշակի կազմակերպական խնդիրների լուծմանը:

**5**. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության ավագ ենթասպայի կոչում: